বড় পর্দায় আবারও একসঙ্গে জুটি বাঁধতে চলেছে ঋতুপর্ণা সেনগুপ্ত এবং রোহিত রায়। পরিচালক অগ্নিদেব চট্টোপাধ্যায়ের পরবর্তী ছবি 'জিহাদ'-এ জুটি হিসাবে দেখা যাবে রোহিত-ঋতুপর্ণা-কে। সম্প্রতি ঢাকায় ঘটে যাওয়া জঙ্গি হামলাকে কেন্দ্র করেই তৈরি হয়েছে এই ছবির প্লট।
সূত্র্রের খবর, ছবিতে ঋতুপর্ণার চরিত্রের নাম অপর্ণা এবং রোহিতের চরিত্রের নাম অভিষেক, যারা পরিস্থিতির চাপে পড়ে বিয়ে করতে বাধ্য হয়। গল্প যতই এগোতে থাকে, জানা যায় রোহিত একটি ফরাসি পত্রিকার চিত্র সাংবাদিক। ‘বসনিয়া’য় একটি অ্যাসাইনমেন্ট কভার করতে গিয়ে সে আশ্চর্যজনকভাবে হারিয়ে যায়। এর পরে অপর্ণা তাঁর স্বামীর এক সহকর্মীর সহায়তায় বিভিন্ন প্রতিকূল পরিস্থিতি অতিক্রম করে তাকে খুঁজে বের করার চেষ্টা করে।

টিম ‘জিহাদ’
গল্পের একটি গুরুত্বপূর্ণ অংশ হল জঙ্গিরা কীভাবে ফরাসি রাষ্ট্রপতিকে গোপনে হত্যা করার ছক কষে! ঋতুপর্ণা তাঁর চরিত্রের বিষয়ে জানিয়েছেন, তাঁর চরিত্রটি বেশ জটিল, তবে তিনি জটিল চরিত্রে অভিনয় করতে ভালবাসেন। চরিত্রে অনেকগুলি শেড আছে।
ছবিতে অন্যান্য ভুমিকায় অভিনয় করেছেন রাজেশ শর্মা, কনীনিকা বন্দ্যোপাধ্যায়, সাবাজ খান, মডেল রাচেল হোয়াইট ও আরও অনেকে। রোহিত-ঋতুপর্ণার জুটি এর আগেও ‘মিসেস সেন’, ‘ভোরের আলো’ এবং ‘মিত্তল ভার্সেস মিত্তল’ ছবিতে অভিনয় করেছ্নে। অনস্ক্রিন তাঁদের জুটিকে দর্শক বেশ ভালোভাবেই গ্রহণ করেছেন। এখন দেখার যে এই জুটি আরও একবার দর্শকের মনে জায়গা করে নিতে পারেন কি না।
আরও পড়ুন
বর্ষসেরা অভিনেত্রী ঋতুপর্ণা সেনগুপ্তের কিছু ছবি
ঋ-কার
ঋতু-রানি